**PROSJEČNE MJESEČNE NETO PLAĆE ZAPOSLENIH KOD PODUZETNIKA U 2016. GODINI, PROMATRANO PO ŽUPANIJAMA**

Prosječna mjesečna obračunata neto plaća po zaposlenom kod poduzetnika u Republici Hrvatskoj u 2016. godini iznosila je 5.140 kuna, što je nominalno 1,8 %više nego 2015. godine (uslijed smanjenja potrošačkih cijena od 1,1 %, to je realno povećanje od 2,9 %). Promatrano po županijama, visina prosječne mjesečne obračunate neto plaće po radniku razlikovala se od županije do županije. Prosjek plaća viši od 5.000 kuna obračunat je zaposlenima kod poduzetnika u Zagrebačkoj (5.183 kn), Dubrovačko-neretvanskoj (5.233 kn), Istarskoj županiji (5.261 kn) i Gradu Zagrebu (6.000 kn). Prosječne mjesečne neto plaće na razini županija kretale su se u rasponu od najnižih 3.639 kuna u Virovitičko-podravskoj županiji, do 6.000 kuna u Gradu Zagrebu, dakle u omjeru 1:1,65.

Već duži niz godina prosječne plaće u gotovo svim županijama, osim u Gradu Zagrebu i još tri županije, zaostaju za prosjekom RH. Najveće zaostajanje plaća u odnosu na prosjek na razini RH bilo je u Virovitičko-podravskoj županiji 29,2 %, Vukovarsko-srijemskoj županiji 26,4 %, Bjelovarsko-bilogorskoj 26,3 %, Požeško-slavonskoj 24,5 % te u Ličko-senjskoj 21,3 %, a najmanje u Primorsko-goranskoj županiji 2,1 %.

**Tablica 1. Broj zaposlenih i prosječna mjesečna neto plaća zaposlenih kod poduzetnika u 2015. i 2016. godini, po županijama** (prosječne plaće u kunama)

| **Županija** | **Broj poduz.** | **Broj zaposlenih** | **Index** | **Prosječna mjesečna plaća** | **Index** | **Odnos prema prosjeku RH u % RH = 100,0** | **Najveća prosj. plaća kod poduzetnika s >10 zaposl.\*\***  |
| --- | --- | --- | --- | --- | --- | --- | --- |
| **2015.** | **2016.** | **2015.** | **2016.** |
| 1. Bjelovarsko-bilogorska | 1.776 | 13.143 | 13.530 | 102,9 | 3.691 | 3.790 | 102,7 | -26,3 | 14.010 |
| 2. Brodsko-posavska | 1.849 | 15.183 | 16.253 | 107,0 | 4.388 | 4.564 | 104,0 | -11,2 | 9.863 |
| 3. Dubrovačko-neretvan. | 3.783 | 19.205 | 19.692 | 102,5 | 4.963 | 5.233\* | 105,4 | 1,8 | 13.944 |
| 4. Grad Zagreb | 38.127 | 311.115 | 324.866 | 104,4 | 5.951 | 6.000\* | 100,8 | 16,7 | 49.832 |
| 5. Istarska | 9.984 | 45.883 | 48.363 | 105,4 | 5.083 | 5.261\* | 103,5 | 2,3 | 34.855 |
| 6. Karlovačka | 2.027 | 15.621 | 16.337 | 104,6 | 4.545 | 4.779 | 105,1 | -7,0 | 12.106 |
| 7. Koprivničko-križevačka | 1.688 | 15.394 | 16.301 | 105,9 | 4.800 | 4.815 | 100,3 | -6,3 | 10.998 |
| 8. Krapinsko-zagorska | 1.975 | 18.121 | 19.309 | 106,6 | 4.270 | 4.354 | 102,0 | -15,3 | 10.369 |
| 9. Ličko-senjska | 765 | 3.977 | 4.150 | 104,4 | 3.861 | 4.043 | 104,7 | -21,3 | 12.234 |
| 10. Međimurska | 2.983 | 25.541 | 27.332 | 107,0 | 4.030 | 4.149 | 103,0 | -19,3 | 11.968 |
| 11. Osječko-baranjska | 4.764 | 34.916 | 37.966 | 108,7 | 4.068 | 4.134 | 101,6 | -19,6 | 23.480 |
| 12. Požeško-slavonska | 828 | 8.112 | 8.380 | 103,3 | 3.735 | 3.883 | 103,9 | -24,5 | 9.925 |
| 13. Primorsko-goranska | 9.689 | 57.556 | 60.244 | 104,7 | 4.935 | 5.032 | 102,0 | -2,1 | 23.891 |
| 14. Sisačko-moslavačka | 1.925 | 15.992 | 16.076 | 100,5 | 4.087 | 4.187 | 102,4 | -18,5 | 10.684 |
| 15. Splitsko-dalmatinska | 12.725 | 70.849 | 74.741 | 105,5 | 4.469 | 4.509 | 100,9 | -12,3 | 25.036 |
| 16. Šibensko-kninska | 2.228 | 11.008 | 11.706 | 106,3 | 4.410 | 4.827 | 109,5 | -6,1 | 36.763 |
| 17. Varaždinska | 3.488 | 38.436 | 40.519 | 105,4 | 4.044 | 4.152 | 102,7 | -19,2 | 13.056 |
| 18. Virovitičko-podravska | 1.000 | 7.445 | 7.898 | 106,1 | 3.556 | 3.639 | 102,3 | -29,2 | 9.099 |
| 19. Vukovarsko-srijemska | 1.755 | 16.409 | 17.438 | 106,3 | 3.605 | 3.783 | 104,9 | -26,4 | 18.484 |
| 20. Zadarska | 3.918 | 20.363 | 21.644 | 106,3 | 4.728 | 4.852 | 102,6 | -5,6 | 24.483 |
| 21. Zagrebačka | 7.206 | 47.338 | 50.365 | 106,4 | 5.023 | 5.183\* | 103,2 | 0,8 | 23.654 |
| **Ukupno RH** | **114.483** | **811.607** | **853.110** | **105,1** | **5.049** | **5.140** | **101,8** | **100,0** | **-** |

*Izvor: Financijska agencija - Registar godišnjih financijskih izvještaja*

*\*Prosječna mjesečna neto plaća zaposlenih kod poduzetnika na razini županije veća od prosječne mjesečne neto plaće zaposlenih kod poduzetnika na razini RH:*

*\*“Navedeni podatak odnosi se na poduzetnika sa sjedištem u županiji, koji ima 10 ili više zaposlenih i koji je obračunao najveću prosječnu mjesečnu neto plaću.*

U 2016. godini u odnosu na 2015. godinu prosječne mjesečne neto plaće nisu smanjene niti u jednoj županiji, a najviše su rasle zaposlenima kod poduzetnika u Šibensko-kninskoj županiji, 9,5 %. Na spomenuto povećanje najviše je utjecao [ZM-VIKOM d.o.o.](https://www.transparentno.hr/pregled/27241901077/5f358bcb129628c0a9ca7dab6c3ffebcd3b29ce3fbe1912ec7aa91b051d2b829c3c878bc70a624a8dda2579a0a9efbf80f9ba1ac95fcc245318d9a4b6090682a) iz Šibenika, koje je u 2016. godini imalo 479 zaposlenih kojima je obračunata prosječna mjesečna neto plaća u iznosu od 12.521 kunu, što je povećanje od 194,6 % u odnosu na 2015. godinu kada su zapošljavali 211 radnika. Prosjek je povećan s osnove uključivanja podataka za zaposlene u inozemnoj podružnici društva, u Njemačkoj.

Među poduzetnicima s 10 i više zaposlenih na razini određene županije, a time i na razini RH, najveću prosječnu mjesečnu neto plaću u 2016. godini, obračunao je srednje veliki poduzetnik [MICROSOFT HRVATSKA d.o.o.](https://www.transparentno.hr/pregled/57802034237/5e5bb299c0e825f2423acd9352fc7ee7470ec00f9661755fc045c2867b474c71060e60d096f4d1de4dbdda8d9e8728c2180ab3f64b2ec350def33d4f6f30fdff) iz Zagreba, čija je pretežita djelatnost 62.01 - Računalno programiranje, i to u iznosu od 49.832 kune. Među 10 društava u županiji Grad Zagreb s 10 i više zaposlenih kojima je obračunata najveća prosječna mjesečna neto plaća (između 30.000 i 50.000 kuna), još su tri poduzetnika čija je pretežita djelatnost računalno programiranje ili izdavanje softvera (područje djelatnosti J - Informacije i komunikacije), [ORACLE HRVATSKA d.o.o.](https://www.transparentno.hr/pregled/70701453330/2f5f1b48fab10f1ceea03d22389c1eade4cf2d98898ff811205d317c97a0104c531a60fb01e1c9c2d39f8c920c2e4f1b8382b1e87bdc044ab4c19d344db8a773), [CISCO SYSTEMS HRVATSKA d.o.o.](https://www.transparentno.hr/pregled/39410844220/d96a0e3707037584c560372f7ee09b9fc24c4cd533b3bf26a3bd5a13bff921e66cfd2d14e1f14546a04d1b5f35338ddd347c31d02fc3354aeac337a7b9f69863) i [SAP d.o.o.](https://www.transparentno.hr/pregled/07778064485/a9b352db8ec4fe2b27ea9e5954efc7498098fb705ef38bc4446f3298bebf84b1a6e44e6df9dfd981800ec2b324bbc5e1b16725b77f4b456285f6075a072a9248), pet je poduzetnika iz područja djelatnosti M - Stručne, znanstvene i tehničke djelatnosti ([INGRA d.d.](https://www.transparentno.hr/pregled/14049708426/cea3c981620e6477482c1a9d396aee6a3c9e1aaedc47eb329999b8efe9765400df660404ba7c7ffc52ae8b0fea24a4f6fc4678f74d502bb5657ff1d53557bd9e), [AstraZeneca d.o.o.](https://www.transparentno.hr/pregled/78608890872/4dcbd9d0bb76ec1e366de433f35e344903a62a464b88e9344cb6704ed3c9e90c48dca60da52857b6a0b1ddda1bdcb5478436fff2e9859ce55ef33ac50103259a), [Samsung Electronics Austria Gmbh, Podružnica Zagreb](https://www.transparentno.hr/pregled/71762969400/00e7eb82373878257c006d0eea9fe3ec98f8ee78ed67478de4e39198757d6c9d31fc97f066639e8d726432662c22487ae98c3ce25701eed8489e0d4aeb275786), [McKinsey & Company, Inc. Croatia Podružnica Zagreb](https://www.transparentno.hr/pregled/17099237397/e42e09b23d2a522fdf353edbc2e5d5d1af20563a01e20ac6676e55b29b016745f50e8a10ca3a338faeffd76240565e239f83bab3eca8073c636790afe96c5a65) i [SERVIER PHARMA d.o.o.](https://www.transparentno.hr/pregled/97617417987/e4cdc23f0eb9c525a20f9338d7bae84d419a727a234170500d486f55bcc2465009afd9f950487a6c7e6d5d22dd9e067073d54ba34c02b6c5fc3f382add01fe97)), a jedan je iz područja djelatnosti G - Trgovima, i to iz djelatnosti posredovanja u trgovini raznovrsnim proizvodima ([SHIRE d.o.o.](https://www.transparentno.hr/pregled/80479541494/afd58ef6f73bd026e00d6fefbfbb12d2e78aeef54e0f9f302524cdb06634cd98e62a0dc29964204531da48c81c462fe40ba026ae4b080b2e3a63baddbe9aa565)).

Među poduzetnicima s najvećom prosječnom mjesečnom neto plaćom na razini određene županije, mali poduzetnik [SLAVONSKI HRAST d.o.o.](https://www.transparentno.hr/pregled/82962748709/639361bfe10ac0ec68affa87d5b167a6f64d76d8adcf02021c74fa8b265cc71989ed0bb59251f4b8bf74f84a9d5f0efb0026bea92000b45ac8295ba8b88d83b9) iz Virovitičko-podravske županije (NKD 16.10 - Piljenje i blanjanje drva), obračunao je zaposlenima najmanju prosječnu mjesečnu neto plaću, u iznosu od 9.099 kuna *(tablica 1, zadnji stupac)*. Nešto veća plaća obračunata je zaposlenima kod poduzetnika u Brodsko-posavskoj i Požeško-slavonskoj županiji, u kojima su prvorangirana društva po visini obračunate prosječne mjesečne neto plaće, veliki poduzetnik [ĐURO ĐAKOVIĆ MONTAŽA d.o.o.](https://www.transparentno.hr/pregled/59126265572/0ad343ed942741c4c701e0a307e2b1dc2d6bd85ec57adcff7c2ce6b8ef4f5e0c2062118874866931621106bf50df080cc2556cd6d04bf17aa4e4b6c816e18d14) iz Slavonskog Broda, s 9.863 kune i mali poduzetnik [COR d.o.o.](https://www.transparentno.hr/pregled/95858285634/d080bf3b8e321d2531c986bb5819f232c168783cc077bbf576e920f6cb4697a438d2347447ab5367f35a9afc685323ed20068d97ea801813fc0fcd43eec6a5c6) iz Požege, s 9.925 kuna.

**Grafikon 1. Prosječne mjesečne neto plaće zaposlenih kod poduzetnika, u 2016. godini, po županijama**



*Izvor: Financijska agencija - Registar godišnjih financijskih izvještaja*

Visina plaće jedan je od ključnih pokazatelja razvijenosti neke regije, županije, grada, općine. Kako bi na vrijednost prosječne mjesečne neto plaće na razini županija isključili utjecaj velikih i srednjih poduzetnika, čije je sjedište u pravilu u Gradu Zagrebu i 3-4 druge županije, a svi zaposleni u tim društvima evidentirani su kao zaposleni u sjedištu tvrtke neovisno o tome što mnogi od njih rade na drugim lokacijama, izrađen je pregled s prosječnom mjesečnom neto plaćom po veličini poduzetnika (tablica 2).

**Tablica 2. Broj poduzetnika i prosječna mjesečna neto plaća zaposlenih kod poduzetnika u 2016. godini, po županijama** (prosječne plaće u kunama)

| **Županija** | **Broj svih poduzetnika** | **Prosječna mjesečna neto plaća** | **Prosječna mjesečna neto plaća** |
| --- | --- | --- | --- |
| **Mikro** | **Mali** | **Srednji** | **Veliki** |
| 1. Bjelovarsko-bilogorska | 1.776 | 3.790 | 3.177 | 3.787 | 4.538 | 3.850 |
| 2. Brodsko-posavska | 1.849 | 4.564 | 3.179 | 4.188 | 4.582 | 8.115 |
| 3. Dubrovačko-neretvan. | 3.783 | 5.233 | 3.905 | 5.428 | 6.194 | 7.460 |
| 4. Grad Zagreb | 38.127 | 6.000 | 3.788 | 5.748 | 6.347 | 7.185 |
| 5. Istarska | 9.984 | 5.261 | 3.812 | 4.994 | 5.742 | 7.009 |
| 6. Karlovačka | 2.027 | 4.779 | 3.437 | 4.395 | 5.623 | 6.386 |
| 7. Koprivničko-križevačka | 1.688 | 4.815 | 3.112 | 4.173 | 4.375 | 6.534 |
| 8. Krapinsko-zagorska | 1.975 | 4.354 | 3.426 | 4.280 | 4.574 | 5.779 |
| 9. Ličko-senjska | 765 | 4.043 | 3.515 | 4.247 | 5.057 | -[[1]](#footnote-1) |
| 10. Međimurska | 2.983 | 4.149 | 3.293 | 3.975 | 5.100 | 4.210 |
| 11. Osječko-baranjska | 4.764 | 4.134 | 3.158 | 4.162 | 4.659 | 5.211 |
| 12. Požeško-slavonska | 828 | 3.883 | 3.164 | 3.942 | 4.225 | 4.239 |
| 13. Primorsko-goranska | 9.689 | 5.032 | 4.257 | 5.354 | 5.648 | 5.350 |
| 14. Sisačko-moslavačka | 1.925 | 4.187 | 3.251 | 4.287 | 5.206 | 4.374 |
| 15. Splitsko-dalmatinska | 12.725 | 4.509 | 3.627 | 4.638 | 5.515 | 5.078 |
| 16. Šibensko-kninska | 2.228 | 4.827 | 3.951 | 4.727 | 6.173 | 5.651 |
| 17. Varaždinska | 3.488 | 4.152 | 3.555 | 4.447 | 4.195 | 4.266 |
| 18. Virovitičko-podravska | 1.000 | 3.639 | 3.171 | 3.650 | 4.364 | 3.392 |
| 19. Vukovarsko-srijemska | 1.755 | 3.783 | 3.221 | 3.805 | 4.504 | 3.659 |
| 20. Zadarska | 3.918 | 4.852 | 3.542 | 4.618 | 5.718 | 7.510 |
| 21. Zagrebačka | 7.206 | 5.183 | 3.431 | 4.782 | 5.953 | 7.839 |
| **Ukupno Hrvatska** | **114.483** | **5.140** | **3.647** | **4.903** | **5.603** | **6.540** |

*Izvor: Financijska agencija - Registar godišnjih financijskih izvještaja*

Analiza prosječne mjesečne neto plaće zaposlenih kod poduzetnika na razini županija, po veličini poduzetnika, pokazala je da su veliki poduzetnici u većini županija, njih 11, obračunali zaposlenima najveću prosječnu mjesečnu neto plaću, dok su srednji poduzetnici obračunali najveću prosječnu mjesečnu neto plaću na razini devet županija, a samo u Varaždinskoj županiji najveću prosječnu mjesečnu neto plaću obračunali su mali poduzetnici (tablica 2). Među njima, najveću prosječnu mjesečnu neto plaću obračunao je mali poduzetnik sa 23 zaposlena, [FARMAL d.d.](https://www.transparentno.hr/pregled/51798814808/506735faaf9d72fd4e31d7b6ee3711b476edc422a2e5a35eb08d1be74ddfb9846493373fa56b8492b7266828c3f3b069acdb6c7e655eb35e6e56e9f1553cd58b) iz Varaždina, u iznosu od 13.056 kuna.

Najveća prosječna mjesečna neto plaća zaposlenima kod mikro poduzetnika promatrano na razini županija, obračunali su mikro poduzetnici Primorsko-goranske županije u iznosu od 4.257 kuna, a među njima najveća plaća kod poduzetnika s 10 i više zaposlenih, obračunata je zaposlenima u društvu [SEAQUEST SHIPMANAGEMENT d.o.o.](https://www.transparentno.hr/pregled/72457235049/0f89dae38a29075e17ccb69afec905a6680873aa39f13c7c2f4ad7e64ef06db982debe700e639bf82164e7e39d0957024da846dbb9056f9266aed70cabc78301), u iznosu od 9.047 kuna.

*Svi podaci prikupljeni su i obrađeni prema sjedištu poduzetnika, iako se poslovanje određenog broja poduzetnika odvija i na drugim područjima izvan njihova sjedišta. Bez obzira na ovo ograničenje, prezentirani podaci daju dobar pregled prosječnih mjesečnih neto plaća zaposlenih kod poduzetnika promatrano na razini županija.*

*Više o rezultatima poslovanja poduzetnika po područjima djelatnosti i po drugim kriterijima, prezentirano je u* [*standardnim analizama*](http://www.fina.hr/Default.aspx?sec=1279) *rezultata poslovanja poduzetnika RH, po županijama i po gradovima i općinama u 2016. godini.*

*Pojedinačni podaci o rezultatima poslovanja poduzetnika dostupni su besplatno na* [*RGFI – javna objava*](http://rgfi.fina.hr/JavnaObjava-web/jsp/prijavaKorisnika.jsp) *i na* [*Transparentno.hr*](https://www.transparentno.hr/)*, a agregirani i pojedinačni podaci dostupni su uz naknadu na servisu* [*info.BIZ*](http://www.fina.hr/Default.aspx?art=8958&sec=1275)

*Informacija o tome je li poslovni subjekt u blokadi ili ne, dostupna je korištenjem usluge* [*FINA InfoBlokade*](http://www.fina.hr/Default.aspx?sec=1538) *slanjem SMS poruke na broj 818058, te korištenjem* [*WEB aplikacije JRR*](https://jrr.fina.hr/jrir/) *tj. uvidom u podatke o računima i statusu blokade poslovnih subjekata, koji se ažuriraju u* [*Jedinstvenom registru računa*](http://www.fina.hr/Default.aspx?sec=972) *kojega u skladu sa zakonskim propisima, od 2002. godine, vodi Financijska agencija.*

|  |  |  |
| --- | --- | --- |
| Fina info šasija_210x270.jpg |  | **smsBlokade_210x270.jpg** |

1. U Ličko-senjskoj županiji u 2016. godini nema velikih poduzetnika sa sjedištem u toj županiji. [↑](#footnote-ref-1)